Skole open dalk twee weke laat | Maroela Media
Skole open dalk twee weke laat
Daar is sterk aanduidings dat die minister van basiese onderwys, Angie Motshekga, Vrydagoggend nege-uur by 'n mediakonferensie kan aankondig dat die skooljaar tot soveel as twee weke later as wat beplan is, sal begin.
Dit volg te midde van toenemende kommer oor die gesondheid van onderwysers en skoolleerlinge, met die nuwe variant wat meer geneig is om jonger mense ook te tref as wat die geval was met die eerste golf koronavirus-infeksies in Suid-Afrika.
Motshekga het Vrydagoggend se mediakonferensie belê na omvangryke vergaderings met verskeie rolspelers in die onderwys, en te midde van kommer oor haar eie gesondheid.
Daar blyk veral kommer te wees omdat die nuwe virusvariant mense so jonk as twaalf jaar makliker tref as die eerste variant waarmee die land te doen gekry het. Voorts is daar te min saniteerder in skole. Daar is ook nie genoeg gesigsmaskers vir al die graad eens wat vanjaar hul skoolloopbaan moet begin nie.
Die uitstel van die skooljaar sou, as dit aangekondig word, teen die wense van die DA-beheerde Wes-Kaap gaan, waar die mening nog deurgaans is dat skole wat gereed is om onderrig te gee, toegelaat moet word om dit te doen.
Onderwysvakbonde het die afgelope tyd druk verskerp dat onderwysers onder die voorkeurgroepe moet wees om vroeg al teen die koronavirus ingeënt te word wanneer die entstof in die land aankom.
Daar is selfs in sommige kringe verwys na onderwysers as "noodsaaklike werkers", hoewel vakbonde jare lank al suksesvol stry teen die verklaring van onderwys tot 'n noodsaaklike diens omdat sodanige verklaring dit baie moeiliker sal maak vir onderwysers om wettig te kan staak.
Tyd vir digitale onderrig. Begin wanneer jy reg is en skryf aanlyn eksamens.
Nog 'n bietjie slaap, nog 'n bietjie sluimer. Nog 'n bietjie hande vou om uit te rus. Wat presies het verander vandat die skool gesluit het in Desember tot nou? "Everyone" is going to be left behind… Hoeveel van die onderwysers wat nou bang is om terug te gaan skool toe was weg met vakansie, terug na hulle tuisdorpe ens? Regtig, mense se prioriteite verstom my. Laat die keuse by die ouers om hulle kinders terug te stuur skool toe al dan nie. Maar moenie agter "die virus" skuil om nie julle werk te doen nie.
Maar skoliere van Lesotho sal daagliks toegelaat word om die grens te kruis om skool in SA by te woon? Waneer dit eendag open.
Maar werkgewers wat aan 1000'e mense in Lesotho werk verskaf word geblok?…..
En in my dae was ek in die moeilikheid as ek 10 minute laat was
Mooi man, mooi. Hou die kinders net so oningelig soos hul ouers, makliker om hulle dan al die twak van die anc te laat glo.